cyanic-selkie/wikianc huggingface dataset:
Arved Külanurm
Treeneritöö
Arved Külanurme käe all on teiste seas treeninud kahekordne Euroopa meister Johanna Kikkas ja Epp Mäe. Meestest on häid tulemusi saavutanud Hergo Andruse, Ardi Andruse, Aimar Andruse, Sander Orion ja Hendrik Orion.
Kirmik
Kirmik (Peniophora) on pilvikulaadsete seltsi kuuluv perekond seeni.
Negidali keel
Negidali keel on Venemaal Kaug-Idas Amuuri alamjooksul ja selle lisajõe Amguni ääres negidalide räägitud tunguusi keel. Kuulub koos evengi ja eveeni keelega tunguusi keelte põhjarühma.
Negidali keel on väljasurev keel. Seda räägivad veel vaid üksikud vanainimesed, kes elavad Habarovski krai Polina Ossipenko nimelises rajoonis. 2010. aasta Venemaa rahvaloenduse andmeil pidas Venemaal negidali keelt emakeeleks 74 inimest. Negidale oli kokku 510 inimest. Erineval tasemel valdas negidali keelt 2017. aastal 7 inimest vanuses 62 kuni 100 aastat.
2016. aastal ilmus negidalikeelne aabits.
Rando
Rando on eesti mehenimi.
Eestis oli 2020. aasta 1. jaanuari seisuga eesnimi Rando 939 mehel. Rando oli populaarsuselt 175. mehenimi. Nime Rando kandja oli keskmiselt 30 aasta vanune (mediaanvanus oli 30). Kõige populaarsem oli eesnimi Rando vanuserühmas 20–24, kus neid oli 10 000 elaniku kohta 14,93.
Jean-Philippe Ravoux
Jean-Philippe Ravoux on Prantsuse filosoof. Ta on endine Aix-Marseille Ülikooli filosoofiaprofessor.
Toomas Altnurme
Aastatel 1994–1995 õppis ta Tais Rjamangala Ülikoolis maalikunsti ja 1999–2001 Lõuna-Koreas Sŏulis Hongiki Ülikoolis kujutavat kunsti.
Toomas Altnurme õppis 7 aastat kujutavat kunsti Aasias: Tais Rajamangala Ülikoolis ja Lõuna-Koreas Kyonghees Souli Rahvusülikoolis ning lõpetas magistrantuuri Hongiki Ülikoolis Soulis.
Tema töid leidub 50 maal erakogudes, muuseumides ja avalikus ruumis skulptuuridena. Mõned olulisemad monumentaalvormide asukohad on USA Lõuna-Carolina osariigi Sumter, Kanada Québec, Venemaa Penza, Tšiili Carretas, Brasiilia Brusque, Costa Rica Cauhita, Taiwan Shimen, Jaapan ShinJuku, Tai Bangkok, Indoneesia Bali, Singapur, Lõuna-Korea Soul, Taani Hojer, Prantsusmaa Saint Henry, Saksamaa Baieri, Suurbritannia Exmoor, Hispaania Cervera, Läti Biksere, Leedu Panevėžys ja muidugi Eesti. Eestis leidub tema teoseid nii Tartu Kunstimuuseumis ja Eesti Kunstimuuseumis kui ka Tallinna, Pärnu ja Paide parkides. 2014. aastast töötab ta Araabia Ühendemiraatide ülikoolis kujutava kunsti õppejõuna.
Ta on esinenud näitustel ja skulptuurisümpoosionidel Euroopas, Aasias, Lõuna-Ameerikas, Araabia Ühendemiraatides, USA-s.
Ta on Eesti Kunstnike Liidu, Kujurite Ühenduse ja Maalikunstnike Liidu liige.
Ingrid (eesnimi)
Ingrid on naisenimi.
2018. aasta seisuga oli see Eestis populaarsuselt 86. naisenimi. 1. jaanuari 2018 seisuga oli Eestis eesnimi Ingrid 2015 naisel.
Parimate eriefektide Oscar
Esimest korda autasustati kategoorias esimesel Oscari galal 1929 nime all "Parimad tehnilised lahendused" (Best Engineering Effects), kui võitis Roy Pomeroy tehnilise töö eest filmis Tiivad.
2022. aasta seisuga on auhinna võitnud kolm täielikult animeeritud filmi: "Jõulueelne õuduslugu", "Kubo ja kaks pillikeelt" ja "Lõvikuningas".
Rekordilised kaheksa auhinda on võitnud Dennis Muren.
Erik Guay
pisi|Erik Guay Erik Guay (sündinud 5. augustil 1981 Montréalis) on Kanada mäesuusataja, kahekordne maailmameister (2011 ja 2017).
2006. aasta olümpiamängudel Torinos oli ta lähedal medalivõidule, kui sai ülisuurslaalomis vaatamata vigastusele neljanda koha. Medalist lahutas teda 0,10 sekundit. 2010. aasta OM-il Vancouveris oli ta nii kiirlaskumises kui ka ülisuurslaalomis viies. Ülisuurslaalomis jäi teda medalist lahutama 0,03 sekundit.
2003. aasta maailmameistrivõistlustel Sankt Moritzis oli Guay kuues nii kiirlaskumises kui ka ülisuurslaalomis. 2007. aasta MM-il Åres sai ta kiirlaskumises neljanda koha ja jäi pronksivõitjast maha 0,02 sekundit. Ülisuurslaalomis oli ta kuues ja kaotas kolmandale kohale 0,03 sekundit.
Teist korda tuli ta maailmameistriks kuus aastat hiljem, 2017. aastal Sankt Moritzis, kuid seekord ülisuurslaalomis.
Maailma karika etappide võidud
Erik Guay on osalenud 224 MK-etapil ja jõudnud poodiumile 24 korral, millest 5 korda kõige kõrgemale astmele.
Lõhkematerjal
pisi|[[Püssirohi on tuntud lõhkeaine ning seda leidub ka paljude lõhkamisvahendite koostises]] Lõhkematerjal on lõhkeaine või lõhkamisvahend (nagu detonaator, detoneeriv nöör, süütenöör jm lõhkelaengu initsieerimiseks ettenähtud toode), mis sisaldab lõhkeainet.
Tulenevalt lõhkematerjalide suurest ohtlikkusest on nende transport, hoiustamine, turustamine ja kasutamine rangelt reguleeritud vastavate õigusaktidega.
Fernando Colunga
Fernando Colunga Olivares (sünninimi Fernando Colunga Olivares; sündinud 3. märtsil 1966 Mexicos) on Mehhiko televisiooninäitleja.
Yu Hai
pisi| Yu Hai (于海; pinyinis Yú Hǎi; sündinud 4. juunil 1987 Luoyangis) on Hiina jalgpallur, kes mängib vasaku äärepoolkaitsja või vasakkaitsjana.
Fernando Colunga
Fernando Colunga on mänginud Mehhiko seebiooperites, mida on näidatud ka Eesti televisioonis, näiteks seriaalis "Igavene homne".
Yu Hai
Aastatel 2007–2008 mängis ta Hollandi kõrgliiga klubis Vitesse.
Alates 2015. aastast on ta mänginud Hiina kõrgliiga klubis Shanghai SIPG.
Alates 2009. aastast on ta kuulunud Hiina RV jalgpallikoondisse. Ta on mänginud Hiina koondises ka 2011. ja 2015. aasta Aasia meistrivõistlustel.
Fairmount (Maryland)
Fairmount on rahvaloendustel arvestatav kohaliku võimuorganita asula (census-designated place) USA-s Marylandi osariigis Somerseti maakonnas.
Elanike arv oli 2010. aasta rahvaloenduse järgi 457. Aastal 2000 oli elanike arv 537.
Vikerkapitalism
Mõistega kritiseeritakse turundustaktikaid, mis kultiveerivad ettevõtete lihtsustatud arusaamasid LGBT-sättumustest ja soorollidest, surudes sellega inimesi etteantud raamidesse ning pärssides niimoodi LGBT-kogukondade seksuaalsete identiteetide ja rollide mitmekesisust. LGBT-õiguste tegelikult olukorralt tähelepanu kõrvale juhtimist LGBT-positiivse turunduse ja kampaaniatega nimetatakse vikerpesuks.
Howard Scherry
Howard Scherry on USA kirjandusteadlane ja tunnustatud Antoine de Saint-Exupéry uurija.
Ta on pidanud loenguid "Väikese printsi" teemal. Scherry on ka New Yorgis tegutseva organisatsiooni Remembering Saint-Exupéry ('mäletades Saint-Exupéryd') juht.
Herne pood
Herne pood on Tartus Supilinnas Herne tänaval majas number 6 tegutsev universaalpood, üks Tartu tuntumaid väikekauplusi.
Gantti diagramm
Gantti diagramm (inglise keeles Gantt chart) on horisontaalne tulpdiagramm, mille lõi 1917. aastal USA insener ja sotsiaalteadlane Henry L. Gantt tootmise kontrollvahendiks. Gantti diagramm on tööriist, mis koosneb tegevusnimestikust ja tegevusi visualiseerivast graafikust ning võimaldab kasutajal modelleerida projekti teostamiseks vajalikke ülesandeid (kavandamine, koordineerimine ja jälgimine).
Ajalugu
Ajas ei ole Gantti diagrammi olemus muutunud, vaid muutunud on pigem tema kasutamise funktsioon.
Diagrammist
Gantti graafikuid kasutatakse igas suuruses projektide kavandamiseks. Gantti diagrammid võib olla lihtsa versioonina graafikapaberile loodud või keerukama automatiseeritud versioonina, mis on loodud projektijuhtimise rakenduste, näiteks Microsoft Projecti või Exceli abil. Erineva pikkusega horisontaalribad kujutavad projekti ajakava. Horisontaalne riba näitab ka ülesande progressi. Horisontaalse riba pikkus on proportsionaalne ülesande täitmiseks vajaliku ajaga. Lisaks on projektiülesanded nähtavad vertikaalsel ribal. Gantti diagramm toetab projektijuhte projekti seisu või plaanide edastamisel ning aitab tagada projekti jätkumise.
Gantti diagrammil saab näha : Diagrammile tekivad ribad kooskõlas ajatabeliga. Riba pikkus väljendab ülesande kestust, nool ribade vahel nende omavahelist sõltuvust. Erinevad ülesannete seosed on : Gantti diagramm põhineb joondiagrammil ja on struktuurilt lihtne kaheteljeline tabel. Horisontaaltelg on ajatelg ja vertikaaltelg on ülesannete telg.
Kasutajad
Tänapäeval on võimalik kõigil kasutada Gantti diagrammi, mis aitab neil oma ülesandeid visualiseerida. Kuna kogu keeruline töö tehakse tänapäeval arvuti algoritmide abil, saab igaüks lihtsalt luua ülesannete nimekirja, lisada algus- ja lõppkuupäevi ning tarkvara teeb kohe vajalikud korrektuurid.
Gantti diagrammid on kasulikud erinevate ametite esindajate töös, näiteks:
Gantti diagrammi koostamine
Gantti diagrammi koostatakse tänapäeval harilikult spetsiaalse projektijuhtimise tarkvara või Exceli abil. Mõlemat koostamisviisi kasutades on koostamise sammud valdavalt samad:
Rakendustarkvara
Gantti diagrammi visualiseerimise abimeestena kasutatakse näiteks järgmisi programme:
Gantti diagramm võrdluses PERTi diagrammiga
Nii PERTi kui ka Gantti diagrammid näitavad ülesandeid, mis tuleb täita, kuid diagrammid rõhutavad erinevaid detaile. Gantti diagrammides keskendutakse iga ülesande täitmise protsendile ning on raske näha ülesannete omavahelist sõltuvust. Kuigi tavaliselt ei näita PERTi diagramm täitmise protsenti võrgumudeli kasutamise tõttu, on lihtne näha, millised ülesanded üksteisest sõltuvad.
PERTi ja Gantti diagrammid erinevad põhiliselt visuaalselt. Gantti diagrammid näitavad selgelt illustreeritult projekti staatust, kuid Gantti diagrammide probleemiks on see, et nad ei näita sõltuvust ülesannetest – ei ole näha, kuidas ülesanne, mis jääb graafikus alla, mõjutab teisi ülesandeid. Lihtsamate projektide jaoks, kus esineb vähe üksteisest sõltuvaid ülesandeid, on Gantti diagramm ideaalne variant.
Keerulisemates projektides ei pruugi Gantti kasutamine eriti efektiivne olla ning selleks on loodud PERTi diagramm – teine populaarne projektijuhtimises kasutatav diagramm. PERTi diagramm sarnaneb kriitilise tee analüüsi meetodiga (inglise keeles CPM ehk Critical Path Method). PERTi diagrammis on esitatud kolm ajastruktuuri: optimistlik, kõige tõenäolisem ning pessimistlik. PERTi diagrammi ajastruktuuride abil on võimalik projekti erinevate aspektide realistlikkust paremini hinnata. Automatiseeritud Gantti diagrammid salvestavad rohkem teavet ülesannete kohta, näiteks konkreetsete ülesannete jaoks määratud isikud ja märkused toimingute kohta. Plussiks on ka see, et neid saab hõlpsamini muuta kui PERTi diagramme. Graafikuid saab sageli korrigeerida, et kajastada projekti ülesannete tegelikku olekut.
Yang Xu
Yang Xu (hiina 杨旭; sündinud 12. veebruaril 1987 Dalianis) on Hiina jalgpallur.
Hiina rahvusmeeskonnas mängis ta esimest korda 2009. aastal. 2010. aastal lõi ta meeskonna koosseisus 3 väravat (neist ühe 18. detsembril Eesti vastu), 2011. aastal 6.
Lõhketöö
pisi|400px|[[Korsten|Korstna lõhkamine Saksamaal Frankfurdis]] Lõhketöö on erinevate looduslikku ja tehislikku päritolu materjalide kontrollitud ja juhitav purustamine ja teisaldamine, nende struktuuri ja vormi muutmine lõhkeaine plahvatuse abil ning lõhkematerjalide hävitamine.
Lõhketöid teostavad lõhkajad ehk minöörid, kasutades selleks lõhkeaineid ja lõhkamisvahendeid.
Kuna lõhketööd on kõrgendatud riskiastmega tegevus, siis on selle juures ette nähtud rangete ohutusnõuete järgimine ning lõhketöid sooritav isik peab kindlasti olema vastava väljaõppega. Näiteks Eesti kaitseväes on see rahuaja tingimustes reguleeritud "Kaitseväe lõhketööde ohutuseeskirjaga".
Heinrich Heim
Heinrich Heim (15. juuni 1900 München – 26. juuni 1988 München) oli Kolmanda riigi jurist ja SS-Standartenführer.
Pärast ülikooli lõpueksameid töötas Heim Müncheni advokaadibüroos koos Hans Frankiga, kus tegeles valdavalt Bormanni juhitava abikassa huvide esindamisega.
Sügisel 1942 pöördus Heim tagasi Pruuni Majja. 1943. sai temast SS-Standartenführer.
Avalikkusele sai Heim tuntuks Adolf Hitleri protokollide autorina.
Viited
Selles artiklis on kasutatud saksakeelset artiklit de:Heinrich Heim seisuga 19.10.2017.
Fra Mauro
pisi|344px|Fra Mauro mälestuseks valminud medal, kus teda kirjeldatakse kui "võrreldamatut kosmograafi". Medal valmis varsti peale tema surma ja selle tõenäoline autor on kunstnik Giovanni Boldù. Fra Mauro (suri umbes 1459) oli katoliikliku Camaldolese ordu liige, 15. sajandi kartograaf, kes elas Veneetsia vabariigis. Tema nime esimene osa "Fra" viitab orduvennaks olemisele – "vend Mauro". Tema koostas oma aja kõige täpsema maailmakaardi, nn Fra Mauro kaardi.
Camaldolese ordu mungana elas ta Veneta laguuni Murano saarel S. Michele di Murano kloostris, kus asus ka tema kartograafiatöökoda.
Elulugu
Fra Mauro pidi sündima enne aastat 1400 või selle paiku. Oma nooruses oli Mauro kaupmehe ja sõdurina palju reisinud ning ta oli tuttav ka Lähis-Idaga. Tema andmed leiduvad kloostri dokumentides alates aastast 1409. Kloostri ilmikust liikmena oli ta palgatud just kaartide koostajaks. Kloostri dokumentides on tema peamise tööna kirjas küll kloostri rentide kogumine, kuid alates 1450. aastatest on teda mainitud kui sarja maailmakaartide loojat.
Martna valla lipp
thumb|Martna valla lipp Martna valla lipp on Lääne maakonnas asunud endise Eesti haldusüksuse Martna valla lipp.
Fra Mauro
Elulugu
Olgugi et sel ajal ei saanud ta oma religioosse staatuse tõttu enam vabalt reisida, pidas ta sageli linna kaupmeestega nõu pärast seda, kui viimased olid ülemerereisidelt naasnud. 1450. aastaks koostas ta tohutu maailmakaardi (nn mappa mundi), mis oli üllatavalt täpne ja millele oli kirjutatud ulatuslikke tema aja geograafiateadmisi peegeldavaid kommentaare. Kaarti tuntakse tänapäeval nimega "Fra Mauro kaart".
Martna valla lipp
Lipp kinnitati 25. jaanuaril 2011.
Fra Mauro
Fra Mauro maailmakaart
pisi|300px|Ligikaudu aastal 1450 valminud [[Fra Mauro kaart (ümberpööratuna; tavaliselt on kaardil lõuna kujutatud ülal). Kaardi näol on tegemist maailmakaardiga, mis kujutab Aasiat, Aafrikat ja Euroopat]]
Fra Mauro maailmakaart ehk mappa mundi oli suur kartograafiline töö, milles oli ühendatud suurem osa selle aja geograafiaalastest teadmistest. Kaardi suurus on rohkem kui viis ruutmeetrit ja see on äärmiselt detailne, sisaldades tuhandeid tekste ja illustratsioone. Kaardi valmimine võttis aastaid ning tegemist oli kõige detailsema ja täpsema kaardiga, mis selleks ajaks oli koostatud.
Martna valla lipp
Lipu kirjeldus
Lipu normaalmõõtmed on 105×165 cm. Laiuse ja pikkuse suhe 7:11.
Fra Mauro
Fra Mauro maailmakaart
Mauro lõi kaardi Portugali kuninga Afonso V tellimusel. On teada, et Fra Maurot aitas kaardi koostamisel meremees ja kartograaf Andrea Bianco – sellest annavad tunnistust talle vahemikus 1448–1459 tehtud maksed. Kaart valmis 1459. aasta 24. aprillil ja saadeti seejärel Portugali; see eksemplar ei ole säilinud. Koos kaardiga pandi teele ka Veneetsia doodži kirjutatud kiri, mis oli mõeldud Portugali endise kuninga João I pojale prints Henriquele (inglispäraselt Henry, Afonso V onu). Printsi tuntakse ajaloos ka hüüdnimega "navigaator" ja oma kirjas õhutas doodž printsi jätkama maadeavastuste rahastamist.
Ajal, mil Fra Mauro suri, oli ta valmistamas kaardi koopiat Veneetsia sinjoriiale. Töö koopiaga viis lõpule Andrea Bianco. Samast ajast pärinev tema kartograafiaalase töö mälestuseks löödud medal kirjeldab Fra Maurot kui võrreldamatut kosmograafi (chosmographus incomparabilis).
Teisi töid
Teada on kaks säilinud Fra Mauro koostatud kaartide koopiat. Üks on Vatikani Raamatukogus olev merekaart, mille andis 1944. aastal välja Roberto Almagià.
Austusavaldused
Fra Mauro järgi on saanud nime üks Kuul asuv kraater ja sellega seotud moodustis. Apollo 13 kuumissioon pidi just Fra Mauro nime kandvat moodustist uurima, kuid selle pardal toimunud plahvatuse tõttu pidi meeskond naasma Maale ilma Kuul maandumata. Moodustist uurisid lõpuks Apollo 14 missiooni astronaudid 1971. aasta veebruaris.
Koondparameeter
Koondparameeter on tehnikas süsteemi parameeter, mis määrab küll süsteemi muutumise ajas, kuid koondununa ruumi ühte punkti.
Arthik
Arthik (armeenia keeles Արթիկ) on linn Armeenias Širaki maakonnas.
Arthik asub Jerevanist 105 km loodes, Aragatsi loodenõlval.
1945. aastal asutatud linna kõrgus merepinnast on 1859 meetrit, asustustihedus on keskmiselt inimest ruutkilomeetri kohta.
Varjatud jälgimine
Meetodit kasutavad riiklikud luure- ja vastuluureasutused, kriminaalkuritegevuse vastased asutused ning eraviisiliselt ka eradetektiivindusega tegelevad isikud ja asutused.
Nõukogude Liidus
29. septembril 1938 moodustati NSV Liidu Siseasjade Rahvakomissariaadis (NKVD) esimene spetsialiseeritud kriminaalkuritegevuse vastane allüksus, mille ülesanne oli vastavalt salajastele sisemistele ametkondlikele normatiivaktidele tuvastada ja fikseerida kuritegevuses kahtlustatavate isikute tegevust, kuriteo asitõendeid ja tehiolusid. Üksus kandis nimetust Siseministeeriumi Operatiivteenistus, 7. osakond jne.
Tavasaimiri
Tavasaimiri (Saimiri sciureus) on karbusahvlaste sugukonda kuuluv ahv, kes elab Lõuna-Ameerika troopilistel aladel.
Kehaehitus
Looma keskmine pikkus on 80 cm, millest 50 cm moodustab saba. Ta on kerge ja kiitsaka kehaehitusega – keskmine isane isend kaalub 740 g ja emane 635 g. Tema keha katab hall ja jalgu erkkollane või oranž karvkate. Ta on perekonna Cebidae väikseim esindaja.
Toitumine
Tavasaimiri on nii putuk- kui ka taimtoiduline loom eelistades marjataolisi vilju puude latvades. 75–80% päevasest ajast kulutab see loom toidu otsimisele. Vangistuses olevatele isenditele söödetakse ka erinevaid puuvilju, nagu õunad, apelsinid, viinamarjad ja banaanid. Samuti võivad nad toiduks tarvitada ka erinevaid juurvilju, nagu salatit, varssellerit ja sibulat. Ka erinevad putukad ja väiksed selgroogsed, nagu puukonnad kuuluvad nende söögilauale. Suure oma joogivajadusest rahuldab see loom läbi toidu. Samas ei ole ka harvad juhud, kui ta võib tarbida ka puude süvistesse kogunenud või maapinnal asuvate lompide vett. Kui puuvilju napib võib saimiri toiduks kasutada ka nektarit. Kuival hooajal on saimiri võimeline ära elatuma ka ainult loomsest toidust. On täheldatud ka, et enamus troopilises vihmametsas olevast taimsest (puuviljad) toidust paikneb väikestel maa-aladel, mistõttu tuleb saimiril tihti ressursside pärast võitlusse astuda ka muude oma perekonda kuuluvate ahvilistega näiteks S. boliviensisega.
Aeg, mida üks isend kulutab toidu otsimisele, sõltub täielikult sellest liigist. Kui tegemist on puuviljade või mõne muu lihtsalt kätte saadava toiduga, siis on ajakulu minimaalne, vastasel juhul võib loom kulutada väga pika aja toiduotsinguks. Otsimise protsess on samuti saimirile meelelahutuse eest. Tihti on täheldatud, et vangistuses elavad isendid vaevlevad igavuse käes, sest toidu kättesaamine on niivõrd lihtsaks tehtud.
Sotsiaalne käitumine
Tavasaimiri on polügaamilise eluviisiga. Karja tuumiku moodustavad emased koos oma järglastega. Kuigi noorloomad mängivad ja kargavad ringi suure osa päevast, püsivad nad siiski oma ema läheduses.
Hooajaline järglaste saamine mängib väga suurt rolli saimiri sotsiaalses käitumises. Sugudevaheline suhtlus varieerub suuresti olenevalt sellest, kas on paaritumishooaeg või sündimishooaeg. Täiskasvanud isased on sündimishooajal suhteliselt inaktiivsed. Sellel ajal nad rändavad ja toituvad suure grupi vahetus läheduses. Paaritumishooajal muutuvad nad aga tüsedamaks, häälekamateks ning emastest rohkem huvitatumaks. Sellel aja veedavad isased peamiselt dominantsi näitamisega seotud tegevusi tehes ning täiskasvanud emastel sabas käies, lootes nendega paarituda. Isaste paaritumisvõimalus on suurem, kui nad lähenevad emastele vaikselt Paaritumishooajal suureneb saimiride sugudevaheline interaktsioon palju.
Verhnotoretske
Verhnotoretske on alev Ukrainas Donetski oblastis Jassõnuvata rajoonis, 24,2 km kaugusel Donetskist põhjakirdes.
Tavasaimiri
Harjumused
Paaritumine ja sündimine on tugevalt hooajast sõltuvad. Tavaliselt toimub see kuival perioodil ja korraga sünnib üks järglane. Täiskasvanud emased sünnitavad kord kahe aasta jooksul.
Verhnotoretske
Verhnotoretske asutati 1772. aastal, alevi õigused alates 1938. aastast.
Tavasaimiri
Harjumused
On täheldatud ka, et saimirid ja Saimiri boliviensis'd liiguvad džunglis tihti ringi koos kaputsiinahvidega Cebus albifrons ja Cebus apella. Saimirid toituvad kõrgemal toimetavate kaputsiinahvide poolt peidukohtadest väljaehmatatud putukatest.
Verhnotoretske
Krivõi Toretsi jõe kallastel, Otšeretuvata jõe suudmel asuva alevi kõrgus merepinnast on 132 meetrit.
Tavasaimiri
Kaitsestaatus
Hetkel on tavasaimiri liigitatud väheohustatud liikide hulka Rahvusvahelise Looduskaitseliidu (IUCN) poolt. Siiski kuulub ta vihmametsa liikide hulka, kelle elupaiku võib ähvardada kadumine metsatustumise tagajärjel. Saimirit on samuti palju püütud illegaalse leemikloomaturu ja meditsiinilise teadustöö tarbeks. Tänu saimiri väiksusele ei ole ta aga jahiloomana kuigi populaarne.
Lemmikloomana
Tänu oma uudishimulikule olemusele on see loom populaarne lemmikloom. Ta vajab vangistuses elamiseks suurt maa-ala ja palju toitu.
Kaitsmine
See liik on ära märgitud CITES-i II lisas. Tavasaimirit ja tema alamliike esineb või võib esineda järgmistes kaitse all olevatel aladel.
Saimiri sciureus sciureus Saimiri sciureus albigena (alamliik)
Saimiri sciureus cassiquiarensis (alamliik)
Saimiri sciureus macrodon (alamliik)
Vello Kuusik
Vello Kuusik (6. mai 1938 Viljandi/Halliste – 18. september 1992 Tallinn) oli eesti programmeerija ja küberneetik, programmeerimiskeele Velgol looja ja arendaja.
Elulugu
Vello Kuusik sündis 6. mail 1938 Hallistes kooliõpetajate August ja Leida Kuusiku perekonnas. 1952. aastal lõpetas Halliste 7-klassilise kooli ja 1956. aastal Abja Keskkooli (kuldmedaliga). 1956–1961 õppis ta Moskva Riiklikus Ülikoolis matemaatikat, lõpetas 1961.
Lõhkaja
Lõhketöid võib teha ainult lõhkaja kvalifikatsiooni omav isik. Eesti kaitsejõududes on neli lõhkaja kategooriat: A, B, C ja D. Neist suurima pädevusega on D-kategooria lõhkaja, kes peab olema suuteline teostama mis tahes keerukusega lõhketöid.
Vello Kuusik
Elulugu
Vello Kuusik hukkus traagiliselt 18. septembri hilisõhtul 1992 Tallinnas.
Lõhkaja
Lõhkaja põhiliste tööülesannete hulka kuuluvad
Bondarzewiaceae
Bondarzewiaceae on pilvikulaadsete seltsi kuuluv sugukond seeni.
Hajuparameeter
Hajuparameeter on tehnikas süsteemi parameeter, mis määrab süsteemi muutumise mitte ainult ajas, vaid ka ruumis.
Osamu Dazai
Osamu Dazaid mõjutanud kirjanike hulka kuuluvad Ryūnosuke Akutagawa, Murasaki Shikibu ja Fjodor Dostojevski. Tema teosed on enim levinud Jaapanis, mujal maailmas on need jäänud võrdlemisi tundmatuks. Vähesed Dazai teosed on ilmunud inglise keeles ning ainus eesti keeles ilmunud raamat on "Inimeseks kõlbmatu".
Kooliaastad
Dazai astus 1916. aastal Kanagi kehvemasse algkooli, mille lõpetas 1922. aastal klassi priimusena. Pere saatis ta kohalike võimude seltsi asutatud Meiji mainekasse algkooli, kuigi sealne kollektiiv oli tema hinnete suhtes skeptiline. Meiji algkoolis võttis ta jaapani keele, kirjutamise ja aritmeetika eratunde oma sugulasest klassijuhataja Masamori Sobajima juures. Sel ajal suri Dazai isa Tōkyōs grippi.
1925. aastal astus Dazai keskkooli Aomori prefektuuris. Seal õppides avaldas ta kirjatöid mitmes kohalikus kirjandusväljaandes nagu Shinkiro ('miraaž'), Seiza ('tähtkuju') ja Aonbo ('noorus').
Dazai kolis kauge sugulase juurde ja astus 1927. aastal Hirosaki ülikooli. Ta rajas kohaliku kirjandusajakirja Saibo Bungei (otsetõlkes 'rakukirjandus'). Kui Dazai kuulis, et tema lemmikautor Ryūnosuke Akutagawa sooritas enesetapu, langes ta masendusse, puudus koolist, kuritarvitas alkoholi ja palkas prostituute.
1929. aastal sai Dazai rahustiüledoosi ja langes koomasse. Mõned päevad pärast koomast väljatulemist suundus ta koos emaga taastumiseks Yamani Senyu võõrastemajja Owani kuumaveeallikate juures. Kõigele vaatamata lõpetas Dazai 1930. aastal ülikooli.
1930. aastal alustas Dazai Tōkyō keiserliku ülikooli prantsuse kirjanduse kursust. Peatselt pärast sisseastumist jättis ta õpingud hooletusse ja jooksis minema koos geiša Hatsuyo Oyamaga. Dazai pere oli suhte vastu ning ütles temast lahti. Kaks nädalat hiljem tegi Dazai koos Shimeko Tanabega enesetapukatse. Ellu jäi vaid Dazai, keda süüdistati Shimeko surmas. Tema pere sekkumise tõttu aga loobuti süüdistusest. Dazai suhe perega paranes: nad aitasid tal juhtunust taastuda ja toetasid teda taas rahaliselt. Peagi jätkas ta suhet Hatsuyoga, kellega ta abiellus. Dazai suhted perega halvenesid taas, kui pere kuulis tema sidemetest kommunistliku liikumisega. Nad lubasid rahastamist jätkata ainult juhul, kui Dazai lubab lõpetada ülikooli prantsuse kirjanduse kraadiga ja hoida eemale kommunistidest.
Dazai tutvus ülikoolis õppimise ajal kirjaniku Masuji Ibusega, kellest sai tema mentor. Ibuse aitas Dazail avaldada kirju ja kohtuda teiste kirjandustegelastega. Sel ajal võttis ta kasutusele pseudonüümi Osamu Dazai, mille all avaldas lühijutu "Ressha" (1933). Seda kirjutades leidis ta oma kirjandusliku hääle ja stiili, mille järgi sai hiljem tuntuks: esimeses isikus autobiograafia.
Raskused ülikoolis takistasid Dazai edukat lõpetamist. Lisaks ei õnnestunud tal saada töökohta Tōkyō ajalehes Miyako Shimbun. Nendel põhjustel kirjutas Dazai enesetapukirjana mõeldud teose "Loojanguaastad" (1936) ja üritas end üles puua. See oli tema kolmas nurjunud enesetapukatse. Pärast seda halvenes Dazai tervis ja ta kannatas pimesoolepõletiku käes. Valuvaigistid tekitasid sõltuvust, mistõttu pandi ta vaimuhaiglasse. Dazai kinnipidamise ajal oli Hatsuyo vahekorras Dazai sõbra Zenshiro Kodatega. Selle juhtumi tagajärjel tegi Dazai koos Hatsuyoga järgmise enesetapukatse. Mõlemad aga jäid ellu ning see viis nende lahutuseni. Dazai visati tasumata õppemaksu tõttu Tōkyō ülikoolist välja.
Hilisemad aastad
1938. aastal kolis Dazai Tenkachaya võõrastemajja ning tutvus Michiko Ishiharaga, kellega ta abiellus. Järgmisel aastal sündis neile tütar Sonoko. Kui Dazai ema haigestus, külastas ta teda kümne aasta jooksul esimest korda. 1942. aastal muutus haigus raskemaks ning Dazai külastas kodu koos naise ja lapsega. Dazai ema suri 70-aastaselt. 1944. aastal sündis Dazai poeg Masaki. 1945. aastal kolisid nad Michiko pere juurde Kōfusse, kuhu põgenesid ameeriklaste pommide eest. Hiljem kolis Dazai Tsugarusse vanemate maja juurdeehitisse, kus kirjutas 22 kirjatööd. 1947. aastal sündis Dazai teine tütar Satoko. Samal aastal sündis tal tütar Haruko. Tema ema Shizuko Ōtaga oli tal salasuhe "Loojuva päikse" kirjutamise ajal.
Enne sõda haigestus Dazai tuberkuloosi. 1948. aastal halvenesid tema füüsiline ja vaimne tervis ning temast sai ka alkohoolik. Jätnud maha nii perekonna kui ka armukese, kolis Dazai Tomie Yamazaki juurde, kus ta kirjutas "Ningen Shikkaku". Osamu Dazai sooritas koos Tomie Yamazakiga enesetapu, nad uputasid end Tamagawa kanalisse. Ta leiti 19. juunil, mis oleks olnud tema 39. sünnipäev.
Kirjanikukarjäär
Osamu Dazai oli üks esimestest kirjanikest 20. sajandi alguses, kes kasutas oma teostes eneseirooniat ja kujutas tegelasi, kes näitasid inimlikku nõrkust. Dazai teosed olid vastanduses sellega, kuidas sõjaajal keskenduti Jaapani sõdurite vaprusele.
Dazai loomingus saab eristada kolme perioodi. Esimene oli aastatel 1933–1937, mil tema stiil oli isikliku eluga sarnaselt katkendlik ja dekadentlik. Selle perioodi iseloomulik teos oli "Loojanguaastad" ("Bannen"). "Loojanguaastad" oli 15 lühijutust koosnev kogumik, mis oli mõeldud tema enda sõnul testamendina. Sellel perioodil esitas Dazai oma teosed "Klouni lilled" ("Doke no hana") ja "Vastuvool" ("Gyakkō") Akutagawa kirjandusauhinna nominendiks. Isikliku elu tõttu ta auhinda ei võitnud, kuigi žürii tunnustas tema annet.
Teine periood Dazai loomingus oli aastatel 1938–1945, mis oli sõjale vaatamata kõige stabiilsem. Dazai oli üks väheseid autoreid, keda avaldati tsensuuri ajal ja kelle teosed ei keskendunud patriotismile.
Dazai naasis oma viimasel loominguperioodil, aastatel 1946–1948, süngete teemade juurde teostes "Loojuv päike" ("Shayō") ja "Villoni naine" ("Viyon no Tsuma") ning viimases lõpetatud romaanis "Inimeseks kõlbmatu" ("Ningen Shikkaku").
Suurem osa Dazai teostest kuuluvad minaromaani žanrisse, kuigi "Inimeseks kõlbmatu" puhul on see vaieldav, sest autobiograafilised elemendid on segatud väljamõeldisega.
Jekaterinburgi Avtomobilist
pisi|[[KRK Uralets]] Jekaterinburgi Avtomobilist (vene keeles Автомобилист Екатеринбург) on Venemaa jäähokiklubi, mis tegutseb Jekaterinburgis. See mängib Kontinentaalse Hokiliiga (KHL) Idakonverentsis Harlamovi divisjonis.
Jaish al-Islām
Jaish al-Islām (araabia keeles جيش الإسلام 'islami armee'; varasema nimega Liwa' al-Islām لواء الإسلام‎ 'islami brigaad') on Saudi Araabia toetatud islamistlik mässuliste rühmitus Süürias. Nad sõdivad valitsusvägedega Damaskuse eeslinnades, hallates Ida-Ghouta piirkonda ja väiksemat ala Damaskusest lõunas.
Jekaterinburgi Avtomobilist
Klubi on asutatud 2006. aastal. KHL-is debüteeriti hooajal 2009–10, asendades klubi Voskressenski Himiki. KHL-i väljalangemismängudele on jõutud seitsmel hooajal. Parimaks tulemuseks on Idakonverentsi poolfinaali jõudmine hooajal 2018–19.
Klubi peab oma kodumänge KRK Uraletsis.
Klubi meeskonna peatreener on Bill Peters.
Praegune meeskond
''Seisuga 28. august 2020''
Lõhkamisvahend
pisi|Erinevad detonaatorid. Lõhkamisvahend on lõhkelaengu initsieerimiseks kasutatav toode.
Lõhkamisvahendid on näiteks detonaator, detoneeriv nöör ja süütenöör.
Lilian (eesnimi)
Lilian on naisenimi.
2018. aasta seisuga oli see Eestis populaarsuselt 270. naisenimi. 1. jaanuari 2018 seisuga oli Eestis eesnimi Lilian 606 naisel.
Nimepäev
Liliani nimepäev on 20. mail
Aleksandar Luković
pisi| Aleksandar Luković (sündinud 23. oktoobril 1982 Kraljevos) on endine Serbia jalgpallur, kaitsja.
520
520. aasta (DXX) oli Juliuse kalendri järgi liigaasta, mis algas kolmapäeval. Arvu 520 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.
Parima lühidokumentaalfilmi Oscar
Parimate lühidokumentaalfilmi Oscar (inglise keeles Academy Award for Best Documentary Short Film) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia eelneva aasta parimat lühidokumentaalfilmi. Akadeemia defineerib lühidokumentaalfilmi kui dokumentaalfilmi, mille kestus koos tiitritega pole rohkem kui 40 minutit.
Esimest korda autasustati kategoorias esimesel Oscari galal 1942, kui võitis Kanada teise maailmasõja propagandafilm "Churchill's Island".
Enim ehk kolm auhinda on kategoorias võitnud Charles Guggenheim. Filmistuudiotest on enim autasustatud National Film Board of Canada nelja võiduga ja Walt Disney Productions kolme auhinnaga.
I Eesti naiste tantsupidu
I Eesti naiste tantsupidu oli tantsupidu 12. juunil 2011 Jõgeva linna staadionil.
Tantsuetendus kandis pealkirja "NaiseLugu".
Tantsupeo pealavastaja oli Ülo Luht ja vahetekstide autor Leelo Tungal. Tantsupeo patroon oli Evelin Ilves.
Siseväed
Siseväed on Venemaa territooriumil tegutsenud riiklike moodustiste (Venemaa Keisririik, NSV Liit) sõjaväestatud korraga siseriikliku julgeoleku tagamiseks moodustatud formeering.
Ajalugu
Siseväed (внутренная стража) moodustati keiser Aleksander I korraldusega 27. märtsil 1811 seniste Venemaa Keisririigi linnade ja kubermangude garnisoni koosseisus olnud roodude isikkoosseisust. Sisevalveväed jaotati Venemaa Keisririigi Euroopa osas asuvate kubermangude vahel ning said järjekorranumbrid 1.–8. Nende teeninduspiirkonda kuulus mitu kubermangu. Eestimaa kuulus Peterburi piirkonda. Kubermangudes asusid sisevalvepataljonid kubermangukeskuses ja kandsid selle piirkonna järgi ka nimetust.
Somerseti maakond (Maryland)
thumb|Asend Marylandi osariigis pisi|Somerseti maakonna kohtumaja Princess Anne'is Somerseti maakond (Somerset County) on maakond USA-s Marylandi osariigi lõunapoolsemas osas. Geograafilised koordinaadid on 38°04' N, 75°51' W.
Maakonna halduskeskus on Princess Anne.
Maakonna pindala on 1582 km², millest 734 km² moodustab veepindala.
Elanike arv oli 2010. aasta rahvaloenduse järgi 26 470. Aastal 2000 oli elanike arv 24 747.
Ajalugu
Somerseti maakond moodustati 1666. aastal.
Aaron Ramsdale
Aaron Christopher Ramsdale (sündinud 14. mail 1998 Stoke-on-Trentis) on Inglismaa jalgpallur, kes mängib väravavahina Inglismaa Premier League'i klubis Arsenal.
2013. aastal liitus ta Sheffield Unitediga, kellega sõlmis esimese profilepingu 2016. aasta mais. Klubi põhimeeskonnas debüteeris ta 6. novembril 2016 Inglismaa karikavõistluste mängus Leyton Orienti vastu.
2020. aasta augustis naasis Ramsdale Sheffield Unitedi, kellega sõlmis nelja-aastase lepingu. Hooaja 2020–21 lõpus valiti ta Sheffield Untedi hooaja parimaks mängijaks ja parimaks noormängijaks.
2021. aasta augustis liitus ta Arsenaliga.
Aastatel 2016–2021 mängis Ramsdale Inglismaa noortekoondistes. 2017. aastal tuli ta Inglismaa kuni 20-aastaste koondisega Euroopa omavanuste meistriks. 2021. aasta juunis kutsuti Ramsdale 2021. aasta Euroopa meistrivõistlustel osalevasse Inglismaa jalgpallikoondisse vigastada saanud Dean Hendersoni asemele. Koondisedebüüdi tegi ta 15. novembril 2021 MM-i valikmängus San Marino vastu.
Sekstant (laev 1859)
pisi|Sekstant 1923. a Eesti teenistuses. Ahtris meremärgid.
Sekstant oli Bakan-tüüpi hüdrograafialaev, mis oli teenistuses ka Eesti Veeteede Valitsuses. Laev oli aktiivses kasutuses väga pikka aega.
Ajalugu
Sekstant ehitati 1859. aastal Inglismaal Vene Balti laevastikule koos kolme sõsarlaevaga.
1870. aastal osales laev pikemal ekspeditsioonil erinevatele meredele.
1897. aasta septembris tõsteti Sekstandi abiga veest välja mais 1790 Aegna saare juures madalikule sõitnud (ja seal meeskonna poolt põlema pandud) 74-kahurilise rootsi sõjalaeva Riksens Ständer kahur ja ankur. Neist püstitati 19. sajandi lõpus mälestusmärk Tallinna Estonia puiesteele Tallinna Reaalkooli kõrvale.
1910. aastal laeva kapitaalremonditi.
1940. aastal võtsid okupatsioonivõimud Sekstandi üle ja laev osales Nõukogude-Saksa sõjas, läbides ühtlasi 1941. aasta Juminda miinilahingu 4. konvoi koosseisus.
Laev lammutati arvatavasti 1952. aastal. Seega oli laeva teenistusiga pisut vähem kui 100 aastat.
Kirjeldus
Laeva andmed:
Algselt olid laeval ka kahvelpurjed ja seetõttu liigitati ta laevastikus kuunarite hulka. Laeval oli tolle aja kohta pisut ebatavaline purjejahilik kaldvöör.
Iraagi konflikt (2003–)
Iraagi konflikt on pikalt väldanud sõjaline konflikt, mis algas 2003. aastal, kui Ameerika Ühendriikide juhitud koalitsioon tungis Iraaki ja kukutas Saddam Husseini valitsuse. Konflikt jätkus okupatsioonijõudude ja uue valitsuse vastase ülestõusuna. Ameerika Ühendriigid taganesid Iraagist 2011. aastal, kuid taassekkusid 2014. aastal uue koalitsiooni eesotsas. Selle etapi põhifaas lõppes Iraagi ja Levandi Islamiriigi (ISIL) alade kaotusega 2017. aastal, kuid kestab endiselt madalatasemelise ülestõusuna.
Juurepess
Juurepess (Heterobasidion) on pilvikulaadsete seltsi kuuluv perekond seeni.
Portugali ralli
Portugali ralli on Portugalis kruusa- ja asfaldikattega teedel toimuv autoralli maailmameistrivõistluste etapp. Esimene ralli toimus 1967. aastal ja alates aastast 1973 korraldati võistlusi 29 aastat MM-etappidena. 2000. aastal tunnustati Portugali rallit aasta parima etapi tiitliga. Aastatel 2002–2006 ja 2008 ei kuulunud ralli maailmameistrivõistluste arvestusse. Ralli kaks edukaimat sõitjat on seni soomlane Markku Alén, kes võitis võistluse viis korda aastatel 1975, 1977, 1978, 1981 ja 1987 ning prantslane Sébastien Ogier, kes samuti võitis viis korda aastatel 2010, 2011, 2013, 2014 ja 2017.
Malaysia Airlinesi lend 17
Malaysia Airlinesi lend 17 oli rahvusvaheline tsiviillend Amsterdamist Kuala Lumpurisse. 17. juulil 2014 tulistati Malaysia Airlinesi reisilennuk Boeing 777-200ER alla Ukrainas Donetski oblastis. Hukkus 298 inimest, neist 15 meeskonnaliiget. 28. septembril 2016 tegi rahvusvaheline kriminaaluurimise komisjon pressikonverentsil ülevaate lennuki allatulistamise uurimisest. Malaysia Airlinesi reisilennuk tulistati alla terroristide kontrolli all olevalt territooriumilt Pervomaiski asula lähedal Venemaalt toodud raketikompleksi Buk raketiga 9M38.
Ajalugu
Malaysia Airlinesi reisilennuk startis Amsterdami Schipholi lennujaamast Hollandis 17. juulil 2014. Side 10 058 meetri kõrgusel lennanud lennukiga kadus kell 16:15 kohaliku aja järgi Ukraina õhuruumis, umbes 80 km kaugusel Donetskist ja 50 km kaugusel Venemaa ja Ukraina piirist. Raketitabamuse saanud lennuk purunes õhus. Allatulistatud lennuki vraki põhilised osad kukkusid alla Hrabove küla edelaosas, mis jääb lennuki viimasest teadaolevast asupaigast õhus 8,5 kilomeetri kaugusele.
Samas piirkonnas oli eelnenud päevadel tulistatud alla mitu Ukraina õhujõudude sõjalennukit.
Eelnenud olukord
29. juunil 2014 teatas Vene infoagentuur TASS, et mässulised hõivasid maa-õhk raketiseadmetega Buk varustatud sõjaväebaasi A-1402
14. juulil 2014 teatasid mässulised, et tulistasid alla kõrgemal kui 6 km lennanud Ukraina transpordilennuki An-26. Selleks kasutati paar nädalat varem hõivatud Buk-süsteemi, mis remonditi, komplekteeriti meeskonnaga ning võeti kasutusse. Ukraina õhujõud teatasid, et kaotasid kontakti Venemaa piiri lähedal Gorlivka lähistel 6500 m kõrgusel lennanud transpordilennukiga An-26 ning kahtlustasid, et see tulistati alla kas vene hävitaja õhk-õhk raketiga või Venemaa territooriumilt maa-õhk raketiga.
17. juulil 2014 Meedias avaldatud informatsiooni järgi oli veidi aega enne teadet Malaisia reisilennuki kadumise kohta teatanud mässuliste juht Igor Girkin oma sotsiaalmeedia lehel, et mässulised tulistasid samas piirkonnas alla 6500 meetri kõrgusel lennanud Ukraina lennuki Antonov An-26. Girkin võttis endale vastutuse ka Malaisia reisilennuki allatulistamise eest. Ukraina Julgeolekuteenistus avaldas nende valduses olnud helisalvestised terroristide omavahelistest vestlustest reisilennuki allatulistamise kohta. Hiljem aga avaldati YouTube'is selle helisalvestise paroodiaid.
Reisilennuki allatulistamist mässuliste kontrolli all olnud territooriumilt väljatulistatud maa-õhk raketiga kinnitasid ka USA president Obama ja OSCE Parlamentaarse Assamblee president Ilkka Kanerva.
Uurimine
Kõigi asjaosaliste aktsepteeritud lennuplaan nägi ette, et lend kulgeb Ukraina kohal tasemel FL330 (33 000 jalga, 10 060 m) Kiievi lennujuhtimispiirkonnas ja tasemel FL350 (35 000 jalga, 10 650 m) Dnipropetrovski lennujuhtimispiirkonnas. Tsiviillendudele olid Dnipropetrovski piirkonnas suletud lennutasemed madalamal kui FL320.
Raportis on kõik kellaajad maailmaajas (UTC).
12:53 lendas MH17 tasemel FL330. Dnipro lennujuhtimiskeskus palus neil tõusta tasemele FL350, et vabastada FL330 tagant lähenevale Boeing 777-le. Lennuki meeskond palus luba jääda tasemele FL330 ja 13:00 palus MH17 meeskond ilmaolude tõttu luba kalduda lennutrassist 20 miili vasakule. Tasemele FL350 suunati teine lennuk.
13:19:53 oli MH17 radari andmetel 3,6 miili koridori teljest põhja pool (trassist vasakul), lennujuhtimiskeskus palus lennukil suunduda paremale, et tagada ohutuid vahemaid teiste lendudega. MH17 vastas 13:19:56–13:19:59. Pardaregistraatorite salvestised lõpevad neli sekundit hiljem 13:20:03. Mingit ohuteadet MH17 ei edastanud, juhtimiskeskuse raadiosidele 13:20:00–13:20:05 lennuk ei vastanud.
Katastroofi ajal lendas MH17 suletud tasemetest kõrgemal tsiviillendudeks lubatud tasemel FL330.
Uurimiskomisjoni kasutada olid kahe lennukeid jälgiva radari (primaarne vene radar ja sekundaarne radar SSR/mode S) ning lennuki transponderilt vastu võetud signaal. Samas piirkonnas lendas samal ajal veel kolm tsiviillennukit – kaks itta ja üks läände. Kõik neli lendu olid Dnipro radari kontrolli all. Kell 13:20 oli kaugus MH17-st lähima lennukini umbes 30 km.
Lennuki meeskonnas oli neli pilooti, kõigil oli nõutav kvalifikatsioon ja kehtivad tervisetõendid. Lennuki tehniline seisund vastas kõigile nõuetele, mingeid teadaolevaid rikkeid ei olnud.
Lennu ajal oli äike Donetskist edelas ja lennutrassi lähedal oli tasemeni FL350 ulatuv äikesepilv.
Lennuki pardakirjutite salvestised tunnistas uurimiskomisjon autentseteks, mingeid salvestiste manipuleerimise tunnuseid ei avastatud. Pardaregistraatorite salvestised on kooskõlas lennujuhtimiskeskuste salvestistega. Mõlema pardaregistraatori salvestised lõpevad 13:20:03. Salvestistes ei ole mingitki märki häiretest lennuki tehniliste süsteemide töös ning meeskonna kommunikatsioon ei viita millelegi ebatavalisele. Viimased kolm minutit enne salvestiste katkemist lendas lennuk tasemel FL330 muutmata kõrgust, kiirust ega suunda.
Lennuk lagunes õhus, lennuki tükke on umbes 10 km pikkusel ja 5 km laiusel maa-alal. Põhiosa lennuki vrakist on 8,5 km kaugusel lennuki viimasest teadaolevast asukohast lennutrassil. Lennuki kere esiosa ja kokpiti kahjustused vastavad tabamusele rohkearvuliste suure energiaga objektidega väljast. Niisuguseid kahjustusi ei saa tekitada lennuki oma süsteemid ega terroriakt lennuki salongis või pagasiruumis.
Esmase raporti koostamise ajal ei saanud uurimiskomisjon külastada sündmuspaika sealse lahingutegevuse tõttu. Neil olid kasutada 19.–21. juulil 2014 sündmuskohal viibinud Ukraina uurijate ja 22.–24. juulil 2014 sündmuskohal viibinud Malaisia uurijate tehtud fotod.
2. mail 2015 teatas Hollandi julgeoleku- ja justiitsminister otsingute lõpetamisest reisilennuki allatulistamiskoha piirkonnas. 30. juunil 2015 teatas Hollandi peaprokurör, reisilennuki allatulistamist uuriva uurimisgrupi koordinaator Fred Westerbeke Rotterdamis antud pressikonverentsil, et on tehtud kindlaks inimeste ring, kes võisid olla osalised reisilennuki allatulistamises Ida-Ukrainas 2014. aasta suvel. Westerbeke sõnul on võimalik, et uurimine kestab 2015. aasta lõpuni.
Malaisia taotles juulis 2015 ÜRO julgeolekunõukogus lennuki allatulistajate vastutusele võtmiseks rahvusvahelise tribunali moodustamist, tuginedes ÜRO põhikirja peatükile 7. Malaisia taotlust toetasid Ukraina, Holland, Austraalia ja Belgia. . Resolutsiooni eelnõud hääletati ÜRO julgeolekunõukogus 29. juulil 2015. Resolutsiooni poolt oli 11 julgeolekunõukogu liiget. Kolm julgeolekunõukogu liiget – Hiina, Angola ja Venezuela jäid erapooletuks. Venemaa kasutas resolutsiooni tagasilükkamiseks vetoõigust.
2016. aasta septembri lõpul teatati Hollandi, Malaisia, Austraalia, Ukraina ja Belgia esindajatest koosneva rahvusvahelise uurimiskomisjoni volituste pikendamisest 2018. aasta alguseni.
5.juulil 2017 teatas AFP Haagist, et rahvusvahelist uurimiskomisjoni juhtivad Austraalia, Belgia, Malaiysia, Holland ja Ukraina leppisid kokku, et Malaysia lennuki allatulistajate üle peetakse kohut Hollandis. Kriminaaluurimise komisjoni teatel on kuriteoga seotud süüdistatavaid umbes sada isikut.
Rahvusvahelise uurimiskomisjoni lõppraport
13. oktoobril 2015 avaldati Hollandis rahvusvahelise uurimiskomisjoni tulemused õnnetuse põhjuste kohta.
Kriminaaluurimise komisjoni pressiteade
28. septembril 2016 tegi rahvusvaheline kriminaaluurimise komisjon pressikonverentsil ülevaate Malaisia lennuki allatulistamise uurimisest. Hollandi juhitavas uurimiskomisjonis osalevad Austraalia, Belgia, Malaisia ja Ukraina.
Lennuk tulistati alla terroristide kontrolli all olevalt territooriumilt Pervomaiski asula lähedal Venemaalt toodud raketikompleksi Buk raketiga 9M38. Uurimiskomisjon kuulas ära 200 tunnistajat, kogus pool miljonit fotot ja videot, analüüsis 150 000 pealtkuulatud telefonikõnet. Pressikonverentsil tutvustati Buki teekonda Venemaalt Severnõi asula juures üle piiri Donetskisse, sealt läbi Snižne Pervomaiskisse ja Pervomaiski lähedal põllule koordinaatidega 47.973°N 38.760°E. Buk toodi Venemaalt 17. juuli 2014 hommikul ja viidi järgmisel päeval Snižne, Debaltseve ja Luhanski kaudu tagasi Venemaale. Uurimiskomisjonile on teada kuritööga seotud saja inimese nimed, aga pole teada, kes andis käsu tulistada.
2018. aasta
24. mail 2018 Haagis antud pressikonverentsil näitasid uurijad tõendeiks olevaid foto- ja videomaterjale, mille kohaselt oli lennuki alla tulistanud relvasüsteem pärit Venemaal Kurski oblastis dislotseeruvast Venemaa relvajõudude 53. õhutõrjeraketibrigaadist.
2022. aasta
17. novembril 2022 luges Hollandi kohus Haagis oma otsuse ette. Kohtualused Girkin, Dubinski ja Hartšenko mõisteti süüdi mõrvas ja lennuki tahtlikus hävitamises ning neile määrati eluaegne vangistus. Oleg Pulatov mõisteti õigeks kõikides temale esitatud süüdistustes.
Venemaa süüdistused
Samal pressikonverentsil väitis kindral Kartapolov, et Malaisia reisilennuki läheduses oli Ukraina õhujõudude ründelennuk Su-25, mis võis õhk-õhk raketiga tulistada Malaisia lennukit. Venemaa infokanalites on seda hiljem korduvalt väidetud. Ka kaks kuud pärast esmase raporti avaldamist teatas Hollandi uurimiskomisjon, et radariandmeid selle kohta, et läheduses oli lisaks reisilennukile ka sõjalennukeid, ei ole Venemaa neile esitanud. Enne 17. juulit oli Vikipeediates Su-25 praktiliseks lennulaeks märgitud 7000 m ja lahinguvarustuses 5000 m, mis seab kahtluse alla Su-25 suutlikkuse tulistada alla 10 000 m kõrgusel lendav lainer. Alates 20. juulist 2014 on Su-25 lennukõrgust vene, inglise, saksa ja prantsuse Vikipeedias korduvalt üritatud suuremaks redigeerida.
Carlos
17. juulil 2014 avalikustas Venemaa valitsuse kontrolli all olev telekanal RT "dispetšer Carlose" säutsu, kus ta väitis olevat näinud oma silmaga lennujuhtimistornis, kuidas kaks Ukraina sõjalennukit jälitasid Malaisia reisilennukit enne, kui see radarite ekraanidelt kadus. Kõik muud propagandakanalid ja blogijad levitasid seda uudist edasi.